CELEX: 62018TN0052
Language: da
Date: 2018-01-30 00:00:00
Title: Sag T-52/18: Sag anlagt den 30. januar 2018 — Teollisuuden Voima mod Kommissionen

26.3.2018   
            
            
               DA
            
            
               Den Europæiske Unions Tidende
            
            
               C 112/39
            
         Sag anlagt den 30. januar 2018 — Teollisuuden Voima mod Kommissionen
   (Sag T-52/18)
   (2018/C 112/50)
   Processprog: engelsk
   
      Parter
   
   
      Sagsøger: Teollisuuden Voima Oyj (Eurajoki, Finland) (ved solicitor M. Powell og advokaterne Y. Utzschneider og K. Struckmann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2017) 3777 final af 29. maj 2017 om en fusions forenelighed med det indre marked og EØS-aftalen, hvorved EDF erhvervede New NP (Sag M.7764 — EDF/Areva reactor business) (EUT 2017 C 377, s. 5), annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om, at den anfægtede afgørelse er behæftet med åbenbare fejl med hensyn til vurderingen af produktmarkedsdefinitionen af brændselsaggregater.
               
                           —
                        
                        
                           Som følge af disse fejl indeholder den anfægtede afgørelse den angiveligt fejlagtige konklusion, at der inden for markedet for brændselselementer med trykvandsreaktorer ikke findes noget særskilt marked for europæiske brændselselementer med trykvandsreaktorer. På grund af de angivelige fejl i markedsdefinitionen undlod Kommissionen at vurdere virkningerne af EDF’s erhvervelse af Areva Groups atomreaktorvirksomhed (»transaktionen«) på det pågældende snævrere produktmarked.
                        
                     
                           —
                        
                        
                           Endvidere er den materielle vurdering af det bredere marked for trykvandsreaktorbrændselselementer behæftet med yderligere fejl.
                        
                     
         
               2.
            
            
               Andet anbringende om, at den anfægtede afgørelse er behæftet med åbenbare fejl med hensyn til vurderingen af produktmarkedsdefinitionen af kernekrafttjenesteydelser.
               
                           —
                        
                        
                           Som følge af disse fejl indeholder den anfægtede afgørelse den angiveligt fejlagtige konklusion, at der inden for kernekrafttjenesteydelsesmarkedet for eksisterende kernekraftdampforsyningssystemer ikke findes noget særskilt produktmarked for kernekrafttjenesteydelser for europæiske kernekraftdampforsyningssystemer med trykvandsreaktorer. På grund af de angivelige fejl i markedsdefinitionen undlod Kommissionen at vurdere virkningerne af transaktionen på det pågældende snævrere produktmarked.
                        
                     
                           —
                        
                        
                           Endvidere er den materielle vurdering af det bredere marked for kernekrafttjenesteydelser for eksisterende kernekraftdampforsyningssystemer behæftet med yderligere fejl.
                        
                     
         
               3.
            
            
               Tredje anbringende om, at den anfægtede afgørelse er behæftet med åbenbare fejl med hensyn til vurderingen af den geografiske markedsdefinition af markedet i det efterfølgende omsætningsled for produktion og engrossalg af elektricitet.
            
         Denne fejlagtige geografiske markedsdefinition fører angiveligt til yderligere fejl med hensyn til vurderingen af transaktionens virkninger.